Lady Gaga in trane oor Juanita se glorie - gevaaalik.com
by Joe · July 20, 2011
Na wat verneem word, is die internasionale popmusiekster Lady Gaga tans erg depressief. Haar neerslagtige toestand kom nie as gevolg van haar ongeluk tydens ‘n konsert nie, maar na aanleiding van die taning van haar populariteit in Suid-Afrika. Dié afname in Gaga-manie kan vermoedelik toegeskryf word aan die ongewone populariteit van kommin Afrikaanse musiek in Suid-Afrika.
Ongeveer ‘n maand gelede is Gaga se album Born This Way van sy eerste plek op die Suid-Afrikaanse amptelike top 20-musieklys ontneem deur niemand anders as Juanita du Plessis nie. Du Plessis is onder meer bekend vir haar irriterende sokkie-en-suip-kak-musiek, asook haar skaamtelose uitbuiting van die Christenmark. Haar album Wees Lig het haar in Junie bo-aan die plaaslike treffersparade geplaas. Daarbenewens is sy ook onlangs vereer met die Huisgenoot Tempo-toekenning vir gewildste vroulike kunstenaar. Dit is nie bekend of Huisgenoot bewus is dat hierdie toekenning vir kunstenaars verkeerdelik aan ‘n blote vermaaklikheidster gegee is nie. Dieselfde fout is begaan deur die toekenning vir gewildste manlike kunstenaar aan Bobby dis-‘n-tottie/dit-was-die-duiwel van Jaarsveld te gee.
Daar was egter ook goeie nuus: Die Heuwels Fantasties is by dieselfde geleentheid vir hul album Wilder as die wildtuin bekroon met die toekenning vir kopskuifalbum van die jaar.
Laastens ‘n ander onbelangrikheid wat hier genoem word ter wille van gebalanseerde beriggewing: Jay van wannabe boyband in limbo Eden het die toekenning vir gewildste pop-album van die jaar ontvang vir sy solo-album wat hy briljant genoeg Solo gedoop het, en hy het ook weggestap met die toekenning vir gewildste liedjie vir sy eentonige geteem genaamd “Melanie”.
Tags: "Born This Way"bobby van jaarsveldDie Heuwels FantastiesEdenhuisgenootHuisgenoot Tempo-toekenningsJayjuanita du plessisLady GagaWees Lig
Die Antwoord – DIS IZ WHY I’M HOT (zef remix)
by Ruan Stix Fourie · Published September 5, 2012
Die Antwoord – I Think U Freaky
Gehoor skree ‘Fuck Nickelback’ by Stone Sour optrede
by Ruan Stix Fourie · Published July 26, 2017
Next story Romana is op sy scooter
Previous story Gevaaalik.com kry ‘n forum